‘యందిరన్’ అమోఘ విజయం తరువాత రజనీకాంత్, శంకర్ కాంబినేషన్లో రూపొందుతున్న ఇండియన్ బిగ్గెస్ట్ బడ్జెట్ ఫిలిం ‘2.0’ ఆడియోను అక్టోబర్లో దుబాయ్లో విడుదల చేయబోతున్నారు. చిత్ర నిర్మాణ సంస్థ లైకా ప్రొడక్షన్స్ సీఈఓ రాజుమహాలింగం గురువారం ఈ విషయాన్ని వెల్లడించారు. భారత తొలి ఆస్కార్ విజేత ఏఆర్ రెహ్మాన్ సంగీతం సమకూరుస్తున్న ‘2.0’ ఆడియోను గ్రాండ్గా విడుదల చేయాలని నిర్ణయించారు. దుబాయ్లో పాటలు విడుదల చేసి,   నవంబర్లో హైదరాబాద్లో టీజర్ను, డిసెంబర్లో చెన్నైలో ట్రైలర్ను విడుదల చేసేందుకు ప్లాన్ చేస్తున్నారు. ఇండియాలోనే అత్యధిక బడ్జెట్ దాదాపు రూ.400 కోట్లతో రూపొందుతున్న ఈ చిత్రం ప్రమోషన్ విషయంలోనూ అంతే భారీగా ఖర్చు చేయబోతున్నారు. ఇప్పటికే హాలీవుడ్లో ‘2.0’ హాట్ ఎయిర్బెలూన్ సంచలనం సృష్టించగా, ఇటీవలే విడుదల చేసిన మేకింగ్ వీడియోకు అనూహ్య స్పందన లభించింది. ఇప్పుడు ఆడియో విడుదల గురించి ప్రకటించడంతో రజనీ అభిమానులు ఆనందంలో మునిగితేలుతున్నారు.
‘yandiran’ amogha vijayam taruvaata rajanikant, shankar combinationlo roopondutunna indian biggest budget philim ‘2.0’ aadionu actoberlo dubaaylo vidudala cheyabotunnaru. chitra nirmaana samstha laika productions seeeo rajumahalingam guruvaram ee vishayaanni velladinchaaru. bhaarata toli ascar vijeta aar rehman sangeetam samakuurustunna ‘2.0’ aadionu grandga vidudala cheyalani nirnayinchaaru. dubaaylo paatalu vidudala chesi,   navambarlo hyderabadlo teasernu, decemberlo chennailo trailarnu vidudala chesenduku plan chestunnaru. indialone atyadhika budget daadaapu roo.400 kotlatho roopondutunna ee chitram pramoshan vishayamloonuu anthe bhariga kharchu cheyabotunnaru. ippatike haaliivudlo ‘2.0’ hat airbeloon sanchalanam srushtinchagaa, itivale vidudala chesina making veediyoku anuhya spandana labhinchindi. ippudu audio vidudala gurinchi prakatinchadamtho rajanee abhimaanulu aanandamlo munigiteelutunnaaru.